proxectonos/corpus_dominio_legal_administrativo_tmp huggingface dataset:
ORDE do 17 de xuño de 2002 pola que se regulan os pagamentos ás unidades informantes pola súa colaboración co Instituto Galego de Estatística.
CONSELLERÍA DE ECONOMÍA E FACENDA — I. DISPOSICIÓNS XERAIS — 01/07/2002

O Instituto Galego de Estatística precisa a colaboración cidadá para a elaboración das estatísticas incluídas no Plan Galego de Estatística e nos seus programas anuais.
A obriga de colaboración regúlase na sección terceira do capítulo III, título I da Lei 9/1988, do 19 de xullo, de estatística de Galicia. No artigo 23, establécese que a norma reguladora de cada estatística sinalará, se é o caso, o dereito á compensación económica polos gastos que teña que asumi-la unidade informante provocados pola esixencia de subministra-la información en soporte informático ou que obrigue a unha recompilación previa de datos que na forma demandada non se encontre á disposición da administración ordinaria informante.
Para unha adecuada execución do Plan Galego de Estatística 2002-2006, aprobado pola Lei 10/2001, do 17 de setembro, quérese compensar aquelas unidades que faciliten información de forma reiterada e aquelas que lles supoña un esforzo en tempo, polo elevado número de datos solicitados ou complexidade. É o caso da actividade estatística denominada Prezos percibidos e pagados polas explotacións leiteiras, que ten por obxecto coñece-la evolución das vendas, dos gastos e dos prezos percibidos e pagados polas explotacións leiteiras.
Con base no anterior, por proposta do Instituto Galego de Estatística e en uso da facultade que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Poderase compensa-lo tempo e o esforzo realizado polas unidades informantes que, elixidas mediante mostraxe, lles faciliten ó Instituto Galego de Estatística información para a actividade estatística Prezos percibidos e pagados polas explotacións leiteiras, contida no Plan Galego de Estatística 2002-2006.
Artigo 2º
A contía da compensación que se vai aboar será un pagamento de 90,15 euros anuais pola colaboración mensual na enquisa Prezos percibidos e pagados polas explotacións leiteiras.
Artigo 3º
O pagamento aplicarase á actividade estatística correspondente e con cargo á aplicación orzamentaria 05.050.441A.640.1 Plan Galego de Estatística, para cada exercicio.
Artigo 4º
A información subministrada terá o carácter de segredo e estará sometida ó preceptuado ó respecto na Lei 9/1988, do 19 de xullo, de estatística de Galicia.
Disposición derrogatoria
Queda derrogada a Orde do 16 de novembro de 1998 pola que se regulan os pagamentos ás unidades informantes pola súa colaboración co Instituto Galego de Estatística.
Disposición derradeira
Facúltase o director do Instituto Galego de Estatística para dicta-las instruccións precisas para o desenvolvemento desta orde.
Santiago de Compostela, 17 de xuño de 2002.
José Antonio Orza Fernández
Conselleiro de Economía e Facenda
RESOLUCIÓN do 18 de xuño de 2002 pola que se modifica a do 28 de decembro de 2001, pola que se establecen as bases reguladoras das axudas que rexerán as liñas de actuación e estímulo á formación de mulleres naquelas profesións ligadas a sectores e actividades considerados prioritarios en Galicia.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 27/06/2002

A resolución do 28 de decembro de 2001 (DOG número 7, do 10 de xaneiro de 2002), do Servicio Galego de Promoción da Igualdade do Home e da Muller regula as axudas que rexerán as liñas de actuación e estímulo á formación de mulleres naquelas profesións ligadas a sectores e actividades considerados prioritarios en Galicia. Na súa exposición de motivos establécese que as accións incluídas nela se financiarán con cargo ás aplicacións orzamentarias 14.50.212A 461.0, 14.50.212A 462.0, 14.50.212A 471.0, 14.50.212A 481.0, 14.50.212A 482.0, recollidas no orzamento da Comunidade Autónoma de Galicia que se prorrogue para o ano 2002 e cos fondos reflectidos no marco comunitario de apoio da Unión Europea, a través do Fondo Social Europeo e o importe global destinado a elas ascende a 1.797.026,19 A.
Coa data do 29 de abril de 2002 foi aprobada polo Parlamento galego a Lei 2/2002, de orzamentos
xerais da Comunidade Autónoma de Galicica para o ano 2002, consignándose na aplicación referida un crédito de 2.137.605 A, destinados ás ditas axudas, polo que se considera axeitado modifica-la resolución de axudas á formación no que respecta á contía establecida para o financiamento, que resulta incrementada ata a cantidade sinalada na Lei de orzamentos do exercicio 2002.
De acordo con todo o anterior e no exercicio das facultades que teño atribuídas
DISPOÑO:
Artigo único.
Modifica-lo parágrafo noveno da exposición de motivos da Resolución do 28 de decembro de 2001 pola que se establecen as bases reguladoras das axudas que rexerán as liñas de actuación e estímulo á formación de mulleres naquelas profesións ligadas a sectores e actividades considerados prioritarios en Galicia, quedando a nova redacción da forma seguinte:
«As accións incluídas nesta resolución financiaranse con cargo ás aplicacións orzamentarias 14.50.212A 461.0, 14.50.212A 462.0, 14.50.212A 471.0, 14.50.212A 481.0, 14.50.212A 482.0, recollidas no orzamento da Comunidade Autónoma de Galicia para o ano 2002 e cos fondos reflectidos no marco comunitario de apoio da Unión Europea, a través do Fondo Social Europeo e o importe global destinado a elas ascenderá a 2.137.605 A».
Disposición derradeira
Única.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de xuño de 2002.
Aurora Montes Santa-Olalla
Directora xeral do Servicio Galego de Promoción
da Igualdade do Home e da Muller
ORDE do 19 de xuño de 2002 pola que se modifica a do 20 de decembro de 2001 pola que se fixan as tarifas e prezos correspondentes á prestación de servicios nas instalacións xuvenís, expedicións de carnés dirixidos á xuventude e participación en actividades promovidas pola Dirección Xeral de Xuventude durante o ano 2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 27/06/2002

O 31 de decembro publicouse a Orde do 20 de decembro de 2001 da Consellería de Familia e Promoción do Emprego, Muller e Xuventude (DOG nº 251, corrección no DOG nº 17, do 23 de xaneiro do 2002).
Por acordo da Asemblea Xeral do Consorcio da Rede de Albergues Xuvenís e co obxecto de facer unha equiparación coas asociacións europeas neste ámbito, estableceuse elevar a idade do carné de alberguista xove ata os 30 anos.
Na data da publicación da referida Orde do 20 de decembro de 2001, en virtude de axustes orzamentarios, non se engadiu o novo programa deseñado pola Dirección Xeral de Xuventude, «Urbis», que consistirá nunha aventura cultural na que os escenarios serán os núcleos históricos das cidades onde se desenvolverá.
Así, co obxecto de adaptarse a estas novas circunstancias, faise necesario modifica-la anterior orde de prezos referida.
A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, dispón a obriga da consellería correspondente de establece-los prezos, logo de informe favorable da Consellería de Economía e Facenda, e publicalos no Diario Oficial de Galicia.
Para cumprir con este mandado e logo de emitido o preceptivo informe favorable da Consellería de Economía e Facenda, esta consellería
DISPÓN:
Artigo 1º.-Modíficase o anexo I.B. «Por servicios nos albergues e residencias integrados na Rede Española de Albergues Xuvenís (REAX)», quedando a nova redacción da forma seguinte:
«...establécense os seguintes prezos por persoa:
Servicios Ata 30 anos Maiores de 30 anos ...»
Artigo 2º.-Engádese unha nova alínea K ó anexo III. «Prezos relativos á participación nas actividades promovidas pola Dirección Xeral de Xuventude...», do seguinte xeito:
«...entenderase por participante:...
K. Programa «URBIS».....................18 euros».
Disposicións derradeiras
Primeira.-Facúltase a directora xeral de Xuventude para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de xuño de 2002.
Manuela López Besteiro
Conselleira de Familia e Promoción do Emprego,
Muller e Xuventude
DECRETO 217/2002, do 6 de xuño, polo que se declara a urxente ocupación, para efectos de expropiación forzosa, polo Concello de Narón (A Coruña), dos bens e dereitos necesarios para a realización das obras do proxecto de expropiación dunha parcela destinada ó Colexio Público Ponte de Xubia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/06/2002

O Concello de Narón, en sesión que tivo lugar o día vinteoito de setembro de dous mil un, aprobou
o proxecto de expropiación dunha parcela destinada ó Colexio Público Ponte de Xubia, e na sesión do vinteseis de abril de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Narón foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día vinteoito de maio de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintecatro de maio de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o Concello de Narón con motivo da realización das obras do proxecto de rehabilitación ambiental do borde marítimo na ría de Ferrol, promovido pola Autoridade Portuaria de Ferrol, víronse afectados os terreos que estaban destinados a lugar de recreo dos alumnos do colexio Ponte de Xubia, polo que se fai necesaria a actuación para poder dar continuidade ás actividades de recreo destes, en substitución dos afectados polas obras anteriormente citadas.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Narón para efectos de expropiación forzosa, dos bens e dereitos concretados no expediente administrativo instruído para efecto e necesarios para a execución das obras do proxecto de expropiación dunha parcela destinada ó Colexio Público Ponte de Xubia.
Santiago de Compostela, seis de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 30 de xaneiro de 2002, da Secretaría Xeral da Consellería de Cultura, Comunicación Social e Turismo, pola que se inscribe a Asociación Cultural, Pedagóxica e Didáctica Campus Stellae no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/06/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural, Pedagóxica e Didáctica Campus Stellae, de data 16 de xaneiro de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural, Pedagóxica e Didáctica Campus Stellae quede inscrita no Rexistro de Entidades de Promoción do Camiño de Santiago co número 134.
Santiago de Compostela, 30 de xaneiro de 2002.
Andrés González Murga
Secretario xeral da Consellería de Cultura,
Comunicación Social e Turismo
DECRETO 216/2002, do 6 de xuño, polo que se declara a urxente ocupación, para efectos de expropiación forzosa, polo Concello de Fene, dos bens e dereitos necesarios para a realización das obras do proxecto de urbanización do predio de Cela, 1ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/06/2002

O Concello de Fene, en sesión que tivo lugar o día seis de setembro de dous mil un, aprobou o proxecto de urbanización do predio de Cela, 1ª fase, e na sesión do vinteún de marzo de dous mil dous acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Fene foi remitida a documentación complementaria para a correcta tramitación do expediente con data de entrada no rexistro
xeral da Consellería de Xustiza, Interior e Relacións Laborais o día vintedous de maio de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vinteseis de abril de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello o alargamento da rúa Camiño da Casa Nova é fundamental para evita-lo illamento do Barrio do Sartego, consolidado na actualidade polas edificacións existentes e dando así cumprimento ás previsións do Plan Xeral de Ordenación Urbana.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Fene para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización do predio de Cela, 1ª fase.
Santiago de Compostela, seis de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 13 de xuño de 2002 pola que se fixa o prezo de venda ó público da publicación Riscos relacionados coa exposición a axentes biolóxicos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/07/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo enténdese con IVE incluído.
Santiago de Compostela, 13 de xuño de 2002.
Antonio Pillado Montero
Conselleiro de Xustiza, Interior
e Relacións Laborais
ANEXO
Título: Riscos relacionados coa exposición a axentes biolóxicos.
Prezo: 11 euros.
DECRETO 222/2002, do 20 de xuño, polo que se declara ben de interese cultural, coa categoría de monumento, o Pazo dos Oca-Valladares (actual sede do Liceo de Ourense), no concello de Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 01/07/2002

A Dirección Xeral de Patrimonio Cultural, por Resolución do 5 de marzo de 2002 (Diario Oficial de Galicia do 3 de abril) incoou expediente para a declaración de ben de interese cultural a favor do Pazo dos Oca-Valladares.
A tramitación do expediente levouse a cabo segundo o establecido na Lei 8/1995, do 30 de outubro, do patrimonio cultural de Galicia, e demais disposicións vixentes.
Vistas as alegacións achegadas ó expediente e tendo en conta o disposto no artigo 12 da Lei 8/1995, do 30 de outubro, do patrimonio cultural de Galicia, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vinte de xuño de dous mil dous,
DISPOÑO:
Artigo 1º
Declarar ben de interese cultural, coa categoría de monumento, o Pazo dos Oca-Valladares, concello de Ourense.
Artigo 2º
A zona afectada pola declaración é a comprendida na delimitación escrita contida no anexo I, e no plano recollido no anexo II.
Artigo 3º
Este decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó Concello de Ourense e ós demais interesados no expediente.
Artigo 4º
Este decreto será publicado no Diario Oficial de Galicia e no Boletín Oficial del Estado.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de xuño de dous mil dous.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
O punto A sitúase na rúa Lamas Carvajal diante da igrexa de Santa Eufemia.
A-BRúa Coronel Ceano ata o entronque coa rúa Arcedianos.
B-CRúa Arcedianos ata saír á Praza Maior.
C-DPraza Maior ata a rúa Lamas Carvajal.
D-EAvenida de Pontevedra.
E-FRúa Progreso ata rúa Cruz Vermella.
F-GRúa Cruz Vermella e Praza E. Montes.
G-ARúa Lamas Carvajal ata a igrexa de Santa Eufemia.
CORRECCIÓN de erros.-Resolución do 26 de abril de 2002 pola que se ordena a publicación do acordo do Consello da Xunta de Galicia do 25 de abril de 2002, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/07/2002

Advertidos erros na corrección feita á devandita resolución, publicada no Diario Oficial de Galicia número 124, do venres 28 de xuño de 2002, cómpre face-las oportunas correccións:
Na páxina 10.076, columna dereita, no último parágrafo da corrección di: «Na páxina 6.502, columna de OBSERVACIÓNS, nos postos con código «ED.C99.40.101.27050.001. OFICIAL 2º COCIÑA», «ED.C99. 40.102. 27060.001. OFICIAL 2º COCIÑA», «ED.C99.40.102.27060.003. AXUDANTE DE COCIÑA», «ED.C99.40. 102.27060.004. AXUDANTE DE COCIÑA», «ED.C99.40.101.27070.001. OFICIAL 2º COCIÑA», «ED.C99.40. 101.27070.003. AXUDANTE DE COCIÑA», «ED.C99.40.102.27070.001. OFICIAL 2º COCIÑA», «ED.C99.40.101.27080.001. OFICIAL 2º COCIÑA» e «ED.C99.40. 101.27080.003. AXUDANTE DE COCIÑA», di: «(6)» e debe dicir: «(9)», pero a realidade é que a corrección debe rematar dicindo: «... di: (9)» e debe dicir: «(6)».
DECRETO 220/2002, do 6 de xuño, polo que se desafecta do dominio público o Centro de Lousas de Galicia, inmoble situado no lugar de Candís, O Barco de Valdeorras (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/07/2002

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuí
zo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. O inmoble do Centro de Lousas de Galicia está adscrito á Consellería de Industria e Comercio que, a través da súa Dirección Xeral de Industria, Enerxía e Minas, promoveu a desafectación do ben en atención a que a prestación dos servicios previstos para este centro, precisan de novas fórmulas de xestión.
Por todo isto, de conformidade coa proposta do conselleiro de Economía e Facenda e logo da deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Artigo 1º
Desaféctase do dominio público o ben descrito a continuación: edificio de planta baixa e alta de 791,09 m e 537,23 m, respectivamente, construídos sobre soar de 2.556,3 m de superficie, no lugar de Candís, municipio do Barco de Valdeorras (Ourense). Estrema: norte, resto do predio matriz propiedade do Concello de Carballeda de Valdeorras; sur, camiño; leste, valo de cerramento do colexio de ensino e resto do predio matriz; e oeste, montes propiedade dos veciños de Millaroso.
O predio está inscrito no Rexistro da Propiedade do Barco de Valdeorras no tomo 457, libro 130, folio 189, predio nº 16.902, inscrición 2ª.
Artigo 2º
O inmoble anteriormente descrito adquire natureza patrimonial.
Santiago de Compostela, seis de xuño de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECIÓN de erros.-Reolución do 23 de maio de 2002, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do convenio colectivo único para o persoal laboral da Xunta de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/2002

Advertidos erros na resolución antes citada, publicada no DOG nº 106, do 4 de xuño, procede efectua-las seguintes rectificacións:
-Na páxina 8.401, onde di: «ANEXO III», debe dicir: «ANEXO II».
-Na páxina 8.403, onde di: «Peón/oa. Laborante. Varredor/a. Mozo/a servicios. Mozo/a laboratorio. Mozo/a. Pastor/a. Xardineiro/a. Mozo/a transportes. Peón/oa xardineiro/a EFU. Mozo/a mantemento. Mozo/a subalterno», debe dicir: «(12) Peón. Laborante. Varredor/a. Mozo/a servicios. Mozo/a laboratorio. Mozo/a. Pastor/a. Xardineiro/a. Mozo/a transportes. Peón xardineiro/a EFU. Mozo/a mantemento. Mozo/a subalterno».
CORRECCIÓN de erros.-Decreto 208/2002, do 20 de xuño, de suspensión das normas subsidiarias de planeamento municipal do Grove.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/07/2002

Advertidos erros no devandito decreto, publicado no Diario Oficial de Galicia nº 119, do venres 21 de xuño de 2002, cómpre face-las seguintes correccións:
Na páxina 9.548, columna dereita, epígrafe 4.3º, alínea c), onde di: «Recado mínimo», debe decir: «Recuamento mínimo».
DECRETO 225/2002, do 13 de xuño, polo que se acepta a doazón feita pola Asociación de Diabéticos Ferrolterra a favor do Servicio Galego de Saúde da cantidade de once mil euros con destino ó Servicio de Farmacia do Hospital de Conxo, pertencente ó Complexo Hospitalario Universitario de Santiago de Compostela, co fin de investilo na adquisición de insulina para ser enviada ó hospital da Casa de Galicia en Bos Aires (Arxentina).
CONSELLERÍA DE SANIDADE — III. OUTRAS DISPOSICIÓNS — 03/07/2002

A Asociación de Diabéticos Ferrolterra fai a doazón da cantidade de once mil euros (11.000 A) a favor do Servicio Galego de Saúde con destino ó Servicio de Farmacia do Hospital de Conxo, pertencente ó
Complexo Hospitalario Universitario de Santiago de Compostela, para que sexa investida na adquisición de insulina que, posteriormente, se enviará ó hospital da Casa de Galicia de Bos Aires (Arxentina).
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día trece de xuño de dous mil dous,
DISPOÑO:
Artigo 1º.-Acéptase a doazón da cantidade de once mil euros (11.000 A) da Asociación de Diabéticos Ferrolterra.
Artigo 2º.-A devandita cantidade acéptase segundo o establecido na normativa en materia patrimonial da Comunidade Autónoma e destinarase ó Servicio de Farmacia do Hospital de Conxo, dependente do Complexo Hospitalario Universitario de Santiago de Compostela, co fin de ser investida na adquisición de insulina para ser enviada ó hospital da Casa de Galicia de Bos Aires (Arxentina).
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, trece de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade e presidente do Servicio
Galego de Saúde
ORDE do 29 de maio de 2002 pola que se lle autoriza a ampliación dunha unidade do segundo ciclo de educación infantil ó centro privado Santo Domingo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/06/2002

Examinado o expediente presentado polo centro privado Santo Domingo da Coruña, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado Santo Domingo da Coruña, segundo os datos que se relacionan no anexo da presente orde, facendo constar que, para a posta en funcionamento desta, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 29 de maio de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: praza de Santo Domingo, s/n.
Denominación: centro privado Santo Domingo
Titular: PP. Dominicos.
Código do centro: 15004654.
Nivel: educación infantil - 2º ciclo.
Unidades de que constaba: 3.
Unidades novas autorizadas: 1.
Composición resultante:
a) Centro de educación infantil: 4 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
d) Centro de bacharelato: 6 unidades das modalidades de ciencias da natureza e da saúde; humanidades e ciencias sociais; e tecnoloxía.
ORDE do 18 de xuño de 2002 pola que se modifica a do 13 de abril de 1993 (Diario Oficial de Galicia do 23) que establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 02/07/2002

Por Orde do 13 de abril de 1993, DOG do 23, regulouse o procedemento para a implantación da xornada lectiva única nos centros de educación infantil, primaria e xeral básica, no ámbito da Comunidad Autónoma de Galicia. Posteriormente, ese procedemento de autorización ampliouse ós centros públicos integrados, mediante a Orde do 25 de xaneiro de 1999, DOG do 27.
Dada a experiencia adquirida, e co obxecto de racionaliza-lo procedemento de solicitude da autorización administrativa para implanta-la xornada lectiva en sesión única de mañá, parece máis oportuno e eficaz que os centros docentes, con carácter previo ás demais actuacións, obteñan a conformidade inicial da autoridade administrativa competente nesta materia. Situación que implica a inversión dos trámites necesarios para obte-la autorización correspondente da Administración educativa, e que conduce á necesidade de modifica-lo punto 1º da Orde do 13 de abril de 1993.
En consecuencia, esta consellería, en virtude do previsto no artigo 1 do Decreto 213/1998, do 10 de xullo, polo que se establece a estructura orgánica da Consellería de Educación e Ordenación Universitaria,
DISPÓN:
Artigo único.-Modifícase o punto 1º da Orde do 13 de abril de 1993, DOG do 23, pola que se establece o procedemento para a implantación da xornada lectiva en sesión única de mañá nos centros de educación infantil, educación primaria e educación xeral básica, que queda redactado co seguinte texto:
1. Os centros de educación infantil, de primaria e os centros públicos integrados poderán solicita-la autorización da implantación da xornada lectiva en sesión única de mañá, sempre que reúnan as seguintes condicións, que serán preceptivas para a concesión da autorización:
a) Inicialmente, de conformidade expresa da Delegación Provincial da Consellería de Educación e Ordenación Universitaria sobre os termos que figuran no parágrafo segundo do punto 6º da Orde do 13 de abril de 1993, logo da oportuna solicitude do centro cos requisitos que se expresan nos puntos
2º e 3º da mesma disposición, e dos acordos favorables do claustro de profesores e do consello escolar do centro, adoptados polos dous tercios dos seus integrantes, respectivamente.
b) Posteriormente, acordo favorable dos dous tercios do total do censo de pais ou titores legais dos alumnos. Para efectos deste censo, e votación, computarase unicamente un só membro.
Santiago de Compostela, 18 de xuño de 2002.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 207/2002, do 20 de xuño, de suspensión das normas subsidiarias de planeamento municipal de Ponteareas.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/07/2002

Advertidos erros no devandito decreto, publicado no Diario Oficial de Galicia nº 119, do venres 21 de xuño de 2002, cómpre face-las seguintes correccións:
Na páxina 9.539, columna dereita, parágrafo último, liñas 11 e 12, onde di: «e polo solo apto urbanizar», debe dicir: «e polo solo apto para urbanizar».
Na páxina 9.543, no epígrafe 4.3 «Condicións de edificación», columna dereita, alíneas recollidas como a), b) e c), deberán renomearse como f), g) e h), respectivamente.
Na páxina 8.543, columna dereita, epígrafe 5.1, alínea a), onde di: «ordenanza 1.1 de núcleo», debe dicir: «ordenanza 1.1 de casco».
ORDE do 28 de maio de 2002 pola que se lle autoriza a ampliación de dúas unidades do segundo ciclo de educación infantil ó centro privado Sagrado Corazón de Lalín (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/06/2002

Examinado o expediente presentado polo centro privado Sagrado Corazón de Lalín (Pontevedra), no que solicita a ampliación de dúas unidades do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa
RESOLVE:
Autoriza-la ampliación de dúas unidades do segundo ciclo de educación infantil ó centro privado Sagrado Corazón de Lalín (Pontevedra), segundo os datos que se relacionan no anexo da presente orde, facendo constar que, para a posta en funcionamento destas, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación do persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 28 de maio de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Lalín.
Localidade: Lalín.
Enderezo: Areal, 19.
Denominación: Centro privado Sagrado Corazón.
Titular: Fidel Fernández Presas.
Código do centro: 36004113.
Nivel: educación infantil 2º ciclo.
Unidades de que constaba: 4.
Unidades novas autorizadas: 2.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
d) Centro de educación especial: 1 unidade de psíquicos.
e) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
ORDE do 10 de xuño de 2002 pola que se autoriza o cambio de denominación da escola específica de música municipal de Cangas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/07/2002

A escola de música municipal de Cangas (Pontevedra) foi incluída no Rexistro de escolas de música e danza da Comunidade Autónoma de Galicia por Orde do 27 de setembro de 1996 (Diario Oficial de Galicia do 7 de novembro), de acordo co previsto na Orde do 11 de marzo de 1993 pola que se regulan as condicións de creación e funcionamento das escolas de música e danza da Comunidade Autónoma de Galicia (DOG do 22 de abril).
O concello de Cangas, titular do centro, solicita o cambio de denominación desta escola específica de música.
Considerando que concorren no expediente tódolos requisitos esixidos nas disposicións vixentes para poder acceder ó solicitado e cumpridos tódolos trámites regulamentarios previstos, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo cambio de denominación da escola específica de música municipal de Cangas (Pontevedra), segundo os datos que figura no anexo á presente orde.
Segundo.- O cambio de denominación non afectará o réxime de funcionamento do centro.
Terceiro.- A presente orde, que esgota a vía administrativa, poderá ser obxecto de recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14).
Santiago de Compostela, 10 de xuño de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra
Concello: Cangas.
Localidade: Cangas.
Enderezo: avda. de Bueu, s/n.
Código do centro: 36020027.
Titular: Concello de Cangas.
Denominación xenérica: escola de música.
Denominación específica: municipal Mestre Inocentes Camaño.
CORRECCIÓN de erros.-Orde do 7 de xuño de 2002 pola que se establecen as bases reguladoras das axudas para a mellora e modernización das estructuras de producción das explotacións agrarias e se convocan para o ano 2002.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 02/07/2002

Advertidos erros na citada orde, publicada no Diario Oficial de Galicia, nº 113, do xoves, 13 de xuño de 2002, cómpre face-las oportunas correccións:
-Na páxina 8.915, antepenúltimo parágrafo do preámbulo, na cuarta liña e seguintes, onde di: «.... investimentos en explotacións nas que os titulares non sexan agricultores profesionais ou nas que a súa actividade productiva sexa a horticultura....», debe dicir: «... investimentos en explotacións nas que a súa actividade productora sexa a horticultura....».
-Na páxina 8.922, artigo 15º.2, onde di: «... previstas no artigo 6º e anexo I do Real decreto 613/2001, así como no artigo 5º desta orde», debe dicir: «...previstas nos puntos 1 a 4, e 8 do artigo 5º desta orde».
-Na páxina 8.923, no artigo 20, punto 1, engádese o punto seguinte: «k) titulares inscritos nalgún rexistro de denominacións de calidade en materia agroalimentaria».
-Ó final da páxina 8.923, que continúa na páxina 8.924, artigo 22.1, onde di: «...do Real decreto 613/2001, sen prexuízo do establecido no artigo 18.4º desta orde», debe dicir: «...do Real decreto 613/2001».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 4 de abril de 2002 pola que se autoriza a modificación das tarifas de servicios públicos regulares permanentes de transporte de viaxeiros de uso xeral por estrada de competencia da Xunta de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/07/2002

Advertido erro no texto da citada orde, publicada no Diario Oficial de Galicia nº 83, do 30 de abril de 2002, é necesario efectua-la oportuna corrección:
Na páxina nº 6065, na columna da dereita, na liña nº 38, onde di: «SAI: 0,1315+0,1683 T/365», debe dicir: «SAI: 0,000790+0,001012 T/365».
CORRECCIÓN de erros.-Decreto 209/2002, do 13 de xuño, polo que se modifica o Decreto 45/2001, do 1 de febreiro, de refundición da normativa en materia do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 05/07/2002

Advertido erro no devandito decreto publicado no Diario Oficial de Galicia nº 121, do martes 25 de xuño de 2002, cómpre realiza-la seguinte corrección:
No artigo único, parágrafo segundo, onde di: «Artigo 19º, parágrafo «Primeiro.-Para o desenvolvemento das súas funcións, ...», debe dicir: «Artigo 19º, parágrafo primeiro: «Para o desenvolvemento das súas funcións, ...».
RESOLUCIÓN do 27 de xuño de 2002 pola que se modifica a do 28 de decembro de 2001 pola que se establecen as bases reguladoras que rexerán ás axudas e subvencións para actividades realizadas por entidades destinadas á promoción da muller.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 05/07/2002

A Resolución do 28 de decembro de 2001 (DOG nº 5, do 8 de xaneiro de 2002), do Servicio Galego de Promoción da Igualdade do Home e da Muller, que regula as axudas e subvencións para actividades realizadas por entidades destinadas á promoción da muller, na súa exposición de motivos establece que as axudas se financiarán con cargo ás aplicacións orzamentarias 14.50.212A.460.0, 14.50.212A.480.0 e 14.50.212A.483.0 recollidas no orzamento da Comunidade Autónoma que se prorrogue para o ano 2002 e cos fondos reflectidos no marco comunitario de apoio da Unión Europea, a través do Fondo Social Europeo. O importe global destinado a elas ascende a 2.073.491,49 A.
Coa data 29 de abril de 2002 foi aprobada polo Parlamento galego a Lei 2/2002, de orzamentos xerais da Comunidade Autónoma de Galicia para o ano 2002, consignándose na aplicación referida un crédito de 2.654.548 euros, destinados ás ditas axudas, polo que se considera axeitado modifica-la resolución de axudas a actividades no que respecta á contía establecida para o financiamento, que resulta incrementada ata a cantidade sinalada na Lei de orzamentos do exercicio 2002.
De acordo con todo o anterior e no exercicio das facultades que teño atribuídas
DISPOÑO:
Artigo único.-Modifica-lo parágrafo sétimo da exposición de motivos da Resolución do 28 de decembro de 2001 pola que se establecen as bases reguladoras que rexerán ás axudas e subvencións para actividades realizadas por entidades destinadas
á promoción da muller, quedando a nova redacción da forma seguinte:
«Estas axudas financiaranse con cargo ás partidas orzamentarias 14.50.212A.460.0, (dentro da que se atopan os centros de información á muller que son cofinanciados cos fondos reflectidos no marco comunitario de apoio da Unión Europea, a través do Fondo Social Europeo), 14.50.212A.480.0 e 14.50.212A.483.0 recollidas no orzamento da Comunidade Autónoma de Galicia para o ano 2002 e o importe global destinado a elas ascenderá a 2.654.548 A».
Disposición derradeira
Única.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de xuño de 2002.
Aurora Montes Santa-Olalla
Directora xeral do Servicio Galego de Promoción
da Igualdade do Home e da Muller
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 14 de xuño de 2002 pola que se aproba a modificación do artigo 6 e a refundición nun só texto das modificacións habidas nos estatutos da Fundación de Estudios e Análises (Fesan) e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/2002

Analizado o expediente de referencia, promovido pola Fundación de Estudios e Análises (Fesan).
Resultando que a Consellería de Presidencia e Administración Pública por Orde do 27 de maio de 1997, (DOG da mesma data), clasificou como bené
fico-docente a Fundación de Estudios e Análises (Fesan) e adscribiu á Consellería de Educación e Ordenación Universitaria, e que foi declarada de interese galego por Orde do 1 de xullo de 1997 (DOG do 11 de agosto), inscribíndose no Rexistro de Fundacións deste protectorado co número 182.
Resultando que a fundación de referencia solicitou ante este protectorado a modificación do artigo 6 e a refundición nun só texto das modificacións habidas nos seus estatutos, segundo consta na certificación da súa aprobación polo padroado, de data 4 de febreiro de 2002, e na escritura pública do notario Manuel-Julio Reigada Montoto, de data 31 de maio de 2002 (protocolo nº 1.746).
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da citada fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º e 38 do dito regulamento.
Considerando que esta modificación é conforme coa vontade fundacional, esta consellería,
RESOLVE:
Primeiro.-Aproba-la modificación do artigo 6 e a refundición nun só texto das modificacións habidas nos estatutos da Fundación de Estudios e Análises (Fesan), segundo consta na escritura pública do notario Manuel-Julio Reigada Montoto, de data 31 de maio de 2002, protocolo número 1.746.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrarán en vigor tales cambios estatutarios.
Terceiro.-A presente disposición, que pon fin á vía administrativa, de acordo co establecido no artigo 109.c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestivamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdicción contencioso-administrativa, no prazo de dous meses, contados desde o día seguinte ó da súa publicación no Diario Oficial de Galicia.
Santiago de Compostela, 14 de xuño de 2002.
Celso Currás Fernández
Conselleiro de Educación e Ordenación
Universitaria
RESOLUCIÓN do 1 de febreiro de 2002 pola que se inscribe á Asociación Medio Ambiente y Cultura en el Espacio Rural (Mecer) no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/07/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Medio Ambiente y Cultura en el Espacio Rural (Mecer), de data 18 de xaneiro de 2002.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Medio Ambiente y Cultura en el Espacio Rural (Mecer) quede inscrita no Rexistro
de Entidades de Promoción do Camiño de Santiago co número 136.
Santiago de Compostela, 1 de febreiro de 2002.
Andrés González Murga
Secretario xeral